

PROJEKTS uz 14.08.2024.

vēlamais datums izskatīšanai: Attīstības komitejā 14.08.2024.

domē: 29.08.2024.

sagatavotājs: Miķelis Cinis

ziņotājs: Miķelis Cinis

 LĒMUMS

Ādažos, Ādažu novadā

2024. gada 29. augustā **Nr.**«DOKREGNUMURS»

**Par detālplānojuma īpašumam Āķu ielā 2, Baltezerā redakcijas pilnveidošanu, izstrādes vadītāja maiņu un darba uzdevuma derīguma termiņa pagarināšanu**

Ādažu novada pašvaldības dome izskatīja Vārds Uzvārds un SIA "Detālplānojumi SB" (reģistrācijas Nr. 40203081595, juridiskā adrese Jelgavas iela 4A - 15, Līvbērze, Līvbērzes pag., Jelgavas nov., LV-3014) 11.04.2024. iesniegumu (reģistrēts 12.04.2024. ar Nr. ĀNP/1-11-1/24/1996), kurā lūgts pieņemt lēmumu un apstiprināt detālplānojumu Āķu ielā 2, Baltezerā (turpmāk – Detālplānojums).

Izvērtējot ar iesniegumu saistītos apstākļus, tika konstatēts:

1. Detālplānojuma izstrāde tika uzsākta saskaņā ar Ādažu novada domes 25.05.2021. lēmumu Nr.116 “Par atļauju izstrādāt detālplānojumu nekustamajam īpašumam Āķu ielā 2”, ar kuru apstiprināts arī darba uzdevums detālplānojuma izstrādei (ar derīguma termiņu – 2 gadi, tātad līdz 25.05.2023.) un detālplānojuma izstrādes vadītājs – Ādažu novada teritorijas plānotājs - arhitekts Silvis Grīnbergs;
2. Ar Ādažu novada pašvaldības domes 23.11.2022. lēmumu Nr.562 “Par nekustamā īpašuma Āķu ielā 2, Baltezerā, detālplānojuma darba uzdevuma derīguma termiņa pagarināšanu”, darba uzdevuma derīguma termiņš tika pagarināts līdz 23.11.2024.;
3. Detālplānojuma publiskā apspriešana tika veikta saskaņā ar Ādažu novada pašvaldības domes 26.07.2023. lēmumu Nr.270 “Par detālplānojuma Āķu ielā 2, Baltezerā, nodošanu publiskajai apspriešanai” no 21.08.2023.-17.09.2023., publiskās apspriešanas sanāksme notika 12.09.2023. ZOOM platformā, taču netika saņemti iedzīvotāju priekšlikumi par detālplānojuma redakciju;
4. Ādažu novada pašvaldībā 11.04.2024. saņemta Detālplānojuma redakcija;
5. Ādažu novada pašvaldība 10.05.2024. nosūtīja atbildes vēstuli Nr. ĀNP/1-12-4/24/766 “Par iesnieguma detālplānojuma Āķu ielā 2 uzsākšanai izskatīšanas termiņa pagarinājumu”, informējot par izskatīšanas un lēmuma pieņemšanas termiņa pagarināšanu līdz 11.08.2024.;
6. Izvērtējot Detālplānojuma redakciju, kā arī institūciju atzinumus, tika konstatēts, ka Detālplānojuma redakcija nav izstrādāta atbilstoši Darba uzdevuma 4.7.punktam “Ievērtēt autoceļa A1 radīto paaugstināto trokšņa līmeni, paredzot prettrokšņa pasākumus”, kā arī nav ievēroti Valsts vides dienesta un VSIA “Latvijas Valsts ceļi” izsniegtie nosacījumi Detālplānojuma izstrādei attiecībā uz prettrokšņa pasākumu paredzēšanu, līdz ar ko saņemti negatīvi atzinumi no šīm institūcijām;
7. Izvērtējot Nacionālās kultūras mantojuma pārvaldes atzinumu konstatēts, ka ainavas analīze ir papildināma, lai atspoguļotu projektēto ēku veidotās ainavas kontekstu ar Baltezera baznīcu, paredzēto skatu uz baznīcu, kā arī atbilstoši Ādažu novada TIAN 948. punktam ir jāsaņem pozitīvs saskaņojums no NKMP (bij. VKPAI);
8. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
	1. Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 2.punkts noteic, ka plānošanas dokumentu izstrādi organizē un vada ar pašvaldības domes lēmumu apstiprināts izstrādes vadītājs – pašvaldības amatpersona vai darbinieks;
	2. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos;
	3. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 103.punkts noteic, ka, ja nav mainījušies faktiskie un tiesiskie apstākļi, uz kuru pamata ir izdots darba uzdevums, pašvaldība var pieņemt lēmumu par darba uzdevuma derīguma termiņa pagarināšanu;
9. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 119.punkts noteic, ka Pašvaldība četru nedēļu laikā no dienas, kad izstrādes vadītājs ir nodrošinājis pieejamību šo noteikumu 118. punktā minētajiem dokumentiem, pieņem vienu no šādiem lēmumiem 119.1. par detālplānojuma projekta apstiprināšanu un vispārīgā administratīvā akta izdošanu, kuram pievienots administratīvais līgums par detālplānojuma īstenošanu; 119.2. par detālplānojuma projekta pilnveidošanu vai jaunas redakcijas izstrādi, norādot lēmuma pamatojumu; 119.3. par atteikumu apstiprināt detālplānojumu, norādot lēmuma pamatojumu.

pamatojoties uz iepriekš minēto un Pašvaldību likuma 4.panta pirmās daļas 15.punkts un 10.panta pirmās daļas 21.punktu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 2.punktu, 3.punktu, 103.punktu119.2. apakšpunktu, ņemot vērā Detālplānojuma izstrādes vadītāja 08.08.2024. ziņojumu, kā arī domes Attīstības komitejas 14.08.2024. atzinumu, Ādažu novada pašvaldības dome

**NOLEMJ:**

1. Nodot pilnveidošanai detālplānojuma Āķu ielā 2, Baltezerā redakciju atbilstoši institūciju atzinumiem un publiskās apspriešanas rezultātiem.
2. Pagarināt detālplānojuma Āķu ielā 2, Baltezerā darba uzdevuma derīguma termiņu līdz 23.11.2025.
3. Apstiprināt par detālplānojuma izstrādes vadītāju Ādažu novada pašvaldības teritorijas plānotāju Miķeli Cini.
4. Lēmumu piecu darba dienu laikā pēc tā stāšanās spēkā ievietot Teritorijas attīstības plānošanas informācijas sistēmā, publicēt informatīvajā izdevumā „Ādažu Novada Vēstis” un Ādažu novada tīmekļa vietnē [www.adazunovads.lv](http://www.adazunovads.lv).
5. Par lēmuma izpildi atbild pašvaldības Centrālās pārvaldes Teritorijas plānošanas nodaļa.
6. Pašvaldības izpilddirektora vietniecei veikt šī lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

IDV:@

TPN:@

Miķelis Cinis, 26247571